Translate the text from Welsh to English.



 
Mae’r datganiad hwn yn rhoi gwybod i Aelodau’r Cynulliad am fy mwriad i sefydlu cynllun cenedlaethol ar gyfer trin mân anhwylderau yng Nghymru. Bydd y cynllun yn cael ei ddarparu gan fferyllfeydd cymunedol.O dan y cynllun newydd, caiff fferyllwyr sydd wedi’u hawdurdodi asesu cleifion, gan ddewis a rhoi triniaeth o restr o feddyginiaethau (fformiwlari) sy’n cwmpasu ystod benodol o anhwylderau. Rhoddir y meddyginiaethau am ddim, a bydd unigolion, sydd wedi eu cofrestru â’r fferyllfa, hefyd yn gallu cael cyngor neu gael eu hatgyfeirio at eu meddyg teulu neu weithiwr gofal iechyd proffesiynol arall fel sy’n briodol.  

Rhaid diffinio pa anhwylderau y gellir eu trin trwy’r gwasanaeth newydd hwn. Fodd bynnag, byddant yn gyflyrau y gall fferyllydd cymunedol eu hadnabod a’u trin yn ddiogel ac yn effeithiol, er enghraifft llau pen, rhwymedd, diffyg traul, clefyd y gwair, peswch, dolur gwddf a tharwden y traed (athlete’s foot). Mae fferyllwyr wedi eu hyfforddi i drin anhwylderau o’r fath, ac maent eisoes yn treulio cryn dipyn o’u hamser yn rhoi cyngor ar y cyflyrau hyn. Byddaf yn disgwyl i’r fferyllfeydd cymunedol sy’n cynnig y gwasanaeth newydd hwn sicrhau ei fod ar gael ar adegau cyfleus sy’n bodloni anghenion y bobl y maent yn eu gwasanaethu.

Rwyf o’r farn y bydd y manteision sy’n deillio o’r gwasanaeth hwn yn hyrwyddo hunan\-ofal, ac yn cynyddu capasiti ein gwasanaethau gan eu hannog i ddefnyddio dulliau mwy effeithiol o gydweithio yn y gymuned er budd ein dinasyddion. Bydd yn haws cael gwasanaeth sy’n ymdrin ag anhwylderau mân, ac ar yr un pryd rhyddheir amser meddygon teulu ar gyfer ymdrin ag achosion mwy cymhleth. Yn y pen draw, bydd y gwasanaeth yn arwain at ddefnydd mwy priodol o sgiliau meddygon teulu a sgiliau fferyllwyr cymunedol. Serch hynny, er ein bod yn awyddus i annog pobl i fanteisio’n llawn ar wasanaeth eu fferyllydd cymunedol lleol i drin mân anhwylderau, rhaid pwysleisio y bydd pobl yn cael parhau i fynd at eu meddyg teulu os byddant yn teimlo bod hynny’n angenrheidiol.  

Bydd y gwaith datblygu yn dechrau ym mis Mawrth 2012\. Rhan hollbwysig o’r gwaith hwn fydd datblygu seilwaith TG i gefnogi’r gwasanaeth newydd hwn a’r gwasanaethau ehangach a ddarperir gan fferyllfeydd cymunedol. Rwyf yn arbennig o awyddus i weld y seilwaith yn helpu i rannu gwybodaeth briodol am gleifion rhwng ysbytai, meddygon teulu a fferyllwyr cymunedol er budd y claf.  

Byddwn yn gwahodd datganiadau o ddiddordeb gan Fyrddau Iechyd Lleol, a bwriedir i’r gwasanaethau cyntaf fod ar waith o fewn 12 mis, gan gyflwyno eraill wedyn fesul cam o ddiwedd 2013\. Mae hon yn rhaglen waith heriol, ac i fod yn llwyddiannus rhaid i’r holl gymuned gofal iechyd weithio ar draws ffiniau proffesiynol traddodiadol er lles y claf. Rwyf wedi penderfynu defnyddio dull gweithredu fesul cam er mwyn inni allu gwerthuso pob cam o’r broses i’n helpu i greu’r math o wasanaeth cenedlaethol y gallwn fod yn falch ohono. Byddaf yn rhoi gwybodaeth gyson i’r aelodau am sut mae’r cynllun yn mynd rhagddo.







Translation:


 
This statement advises Assembly Members of my intention to establish a national minor ailments scheme for Wales, delivered by community pharmacies.


The new service will involve the assessment of a patient by an authorised pharmacist and the selection and supply of treatment from a list of medicines (formulary) covering a defined range of disorders. The medicines will be supplied free of charge and individuals, who will have to be registered with the pharmacy, may also receive advice or be referred to their GP or other healthcare professional as appropriate.  


Ailments that can be treated will need to be defined through this new service. However,  they will comprise conditions that can be recognised and treated safely and effectively by community pharmacists and may include head lice, constipation, dyspepsia, hay fever, cough, sore throat and athlete’s foot.  Pharmacists are trained to deal with such ailments and already spend a good proportion of their time advising on the treatment of these conditions.   I will be looking to those community pharmacies who provide this new service to ensure it is available at times that best meet the needs of the population they serve.


The benefits of this service will, I believe, promote self\-care and build more capacity and collaboration between our services in the community for the benefit of our citizens.  It will improve access to services for minor ailments and free GP time to deal with more complex cases.  Ultimately, the service will promote a more appropriate use of GP and community pharmacy skills.  I should emphasise whilst we want to encourage people to make full use of their local community pharmacists for minor ailments, they will still be able to attend their GP surgeries if they feel it is necessary.  


The development work will begin in March 2012\.  A critical element of the work is the development of the IT infrastructure to support this new service and the wider services provided by community pharmacy.  I am particularly keen to see it also support the sharing of appropriate patient information between hospitals, GPs and community pharmacies for the benefit of the patient.  


We will be asking for expressions of interest from Local Health Boards and aim to have the first services in place within 12 months with phased roll\-out beginning later in 2013\.  It is a challenging programme of work.  To be successful it needs all of the healthcare community to work across traditional professional boundaries for the benefit of the patient.  I have decided upon this phased approach so we can build evaluation into the process at each stage to help us shape the national service we wish to provide.  I will keep members informed of our progress.